Deg uḥric amenzu niwi-d awal ɣef kra n tmiḍranin am : tesnawalt, amawal, awal, tasniremt, irem, s yin akkin nemmeslay-d ɣef tesnalɣa, aẓar, ticraḍ tigejdanin n yisem, asileɣ n umawal di tmaziɣt : asuddem, asuddes d ureṭṭal, tasnamka d wassaɣen isnamkanen (tagetnamka, taynisemt, timegdiwt, tanmegla, aynamek, awway, attewawi) d wassaɣen i tenyezdin. Aḥric wis sin yiwi-d ɣef tesleḍt i nebḍa ɣef sin n yixfawen : deg yixef amezwaru nesleḍ talɣiwin n yismawen deg-s nefka-d aẓar d uskim n yal isem, s yin akkin naɛreḍ ad nsuffeɣ ticraḍ tigejdanin n yal isem. Ma yella deg yixef wis sin yerza tasleḍt tasnamkant, degs niwi-d anamek n yisemawen-a ilmend n yimsulɣa d yisegzawalen, s yin akkin neɛreḍ ad nsuffeɣ assaɣen isnamkanen i ten-yezdin.